
Sila dapatkan juga buku-buku karangan 
Ustaz Rasul Bin Dahri di bawah ini yang turut 
membongkar pendustaan Muhammad Uthman El- 
Muhammady ke atas nama Imam al-Syafie dan 
Ahl al-Sunnah wa al-Jama’ah: 

1) Uthman El-Muhammady VS Imam As-Syafie 
(Rahimahullah) terbitan Perniagaan 
Jahabersa, Johor Bahru. Boleh langgan 
terus dari Jahabersa di talian 07-2351602. 

2) Wahabi! Wahabi! Wahabi! Apa Kata Uthman 
El-Muhammady Dan Apa Ulasan Ustaz 
Rasul Bin Dahri ? terbitan Ummul Qurra, 
Johor Bahru. Boleh langgan terus dari 
penerbit di talian 07-3353635 / 019- 7783635. 

KATA PENGANTAR OLEH 
MOHD YAAKUB MOHD YUNUS 

Saya sering menerima pertanyaan dari pelbagai pihak 
tentang gerakan Wahhabi ini. Persoalan utama mereka adalah 
adakah gerakan ini sesat dan bukan termasuk dalam golongan 
Ahl al-Sunnah wa al-JamaahP. Sehinggakan seorang tokoh 
agama yang kontroversi dan pernah memiliki kolum khas di 
dalam sebuah akhbar tempatan pernah menghubungi saya 
untuk mengetahui sisi pandangan saya dalam hal ini. Selalunya 
dalam menangani persoalan sebegini saya akan lontar kembali 
soalan kepada yang bertanya itu, “Apakah itu Wahhabi?” 

Maka kebanyakan dari mereka tidak mampu untuk 
menjawab kembali persoalan ini kerana mereka sebenarnya 
amat keliru dengan isu ini. Bagi yang bijak sedikit maka mereka 
menjawab Wahhabi adalah golongan yang tidak berpegang 
kepada satu mazhab, tidak melafazkan niat usholli ketika 
memulakan solat, tidak berzikir beramai-ramai selepas solat, 
tidak mengerjakan kenduri arwah, tidak mengamalkan talqin di 
kuburan, tidak membenarkan binaan di kuburan para wali, 
menolak amalan tawassul di kawasan perkuburan para wali, 
tidak berqunut subuh dan beberapa lagi. Seringkali jawapan 
balas saya kepada mereka: “Jika itulah ciri-ciri golongan 
Wahhabi maka dengan ini saya umumkan bahawa Imam 
Muhammad bin Idris al-Syafie rahimahullah ta’ala juga adalah 
Wahhabi!” 

Kenyataan saya ini menyebabkan ada pihak yang 
terpinga-pinga bahkan ada yang agak kurang senang seolah-olah 
satu malapetaka besar bakal menimpa umat Islam di Malaysia 

yang terkenal dengan kepatuhan mereka kepada mazhab Syafie. 
Tapi ada juga golongan yang sememangnya ikhlas ingin 
mengetahui dengan adil tentang isu ini akan meminta 
penjelasan lanjut. Penjelasan saya adalah seperti berikut. 

Tuduhan bahawa golongan Wahhabi adalah tidak 
bermazhab adalah tidak benar. Bahkan rata-rata golongan yang 
dikatakan Wahhabi di Malaysia ini secara umumnya masih 
berpegang dengan Mazhab Syafie dan termasuk dalam kelompok 
Ahl al-Sunnah wa al-Jamaah. Akan tetapi mereka menolak 
sikap taksub mazhab. Syeikh Muhammad ‘Abdul Wahhab 
rahimahullah ta’ala itu sendiri bermazhab Hanbali sebagaimana 
diperjelaskan oleh anak beliau: 

Bahawa mazhab kami dalam ushuluddin (tauhid) adalah 
mazhab Ahl al-Sunnah wa al-Jama'ah dan cara pemahaman kami 
adalah mengikut cara ulamak Salaf. Sedangkan dalam hal 
masalah furu' (f ikah) kami cenderung mengikuti mazhab Ahmad 
bin Hanbal rahimahullah. Kami tidak pernah mengingkari 
(melarang) seseorang bermazhab dengan salah satu daripada 
mazhab yang empat. Dan kami tidak mempersetujui seseorang 
bermazhab kepada mazhab yang luar dari mazhab empat seperti 
mazhab ( Syi'ah ) Rafidhah, Zaidiyah, Imamiyah dan lain-lain lagi. 

Kami tidak membenarkan mereka mengikuti mazhab- 
mazhab yang batil malah kami memaksa mereka supaya bertaklid 
kepada salah satu dari mazhab empat tersebut. Kami sama 
sekali tidak pernah mengaku bahawa kami sudah sampai ke 
tingkat mujtahid mutlak, juga tidak seorang pun di antara para 
pengikut kami yang berani mendakwakan dirinya dengan 
demikian. Hanya ada beberapa masalah yang kalau kami lihat di 
sana ada nas yang jelas, baik dari al-Qur'an mahupun al-Sunnah, 

dan setelah kami periksa dengan teliti tidak ada yang 
menasakhkannya, ataupun mentakhsiskannya atau yang 
menentangnya, lebih kuat daripadanya, serta dipegangi pula oleh 
salah seorang imam yang empat, maka kami mengambilnya dan 
kami meninggalkan mazhab yang kami anuti... 

Jelas apa yang ditentang oleh Syeikh Muhammad ‘Abdul 
Wahab rahimahullah ta’ala dan pengikutnya adalah budaya 
taksub mazhab. Tidakkah negara Arab Saudi yang selalu 
dikaitkan dengan fahaman Wahhabi juga mengisytiharkan 
mazhab rasmi negara mereka adalah mazhab Hanbali? 

Sesetengah golongan yang menganggap diri mereka 
sebagai pembela Ahl al-Sunnah wa al-Jama’ah bahkan penganut 
mazhab Syafie yang tulen amat menentang budaya talfiq atau 
mengikuti hukum tentang sesuatu perkara daripada pelbagai 
mazhab. Umat Islam di Malaysia khususnya orang Melayu 
diwajibkan untuk hanya berpegang kepada mazhab Syafie 
sahaja bagi kekal sebagai Ahl al-Sunnah wa al-Jama’ah. Mereka 
yang mengamalkan talfiq maka tercemarlah pemikiran mereka 
dan jadilah mereka ini kelompok Wahhabi. 

Tetapi apa yang menghairankan adalah, Imam al-Syafie 
rahimahullah ta’ala sendiri tidak pernah menyuruh sesiapapun 
untuk mengikuti pandangan beliau sepenuhnya. Bahkan Imam 
al-Syafie rahimahullah ta’ala amat menganjurkan anak murid 
serta pengikutnya untuk menimbang pandangannya dengan al- 
Qur’an dan al-Sunnah sebelum menerimanya. Dalam erti kata 
lain amalan talfiq itu tidak pernah ditentang oleh Imam al- 
Syafie rahimahullah ta’ala sendiri. Menurut Imam al-Syafie 
rahimahullah ta’ala : 

Bila kalian menemukan dalam kitabku sesuatu yang 
berlainan dengan hadis Rasulullah, peganglah hadis Rasulullah 
shallallahu 'a/aihi wasallam itu dan tinggalkanlah pendapatku itu. 

Beliau juga pernah berkata: 

Apabila suatu masalah ada hadisnya yang sahih daripada 
Rasulullah shallallahu 'a/aihi wasallam menurut kalangan ahli 
hadis tetapi pendapatku menyalahinya, pasti aku akan 
mencabutnya (meninggalkannya) sama ada ketika aku masih 
hidup atau selepas kematianku. 

Namun apabila ada golongan di Malaysia yang mengikuti 
saranan Imam al-Syafie ini maka mereka dianggap telah 
menderhaka kepada mazhab Syafie versi Malaysia yang 
dipandang paling tulen. 

Melafazkan niat Usholli ketika mengerjakan solat fardhu 
mahupun sunat merupakan ciri-ciri yang penting untuk 
menjamin seseorang itu sah bermazhab Syafie. Jika ada yang 
berpegang kepada pendapat tidak perlu berniat Usholli ketika 
solat maka tipislah harapannya untuk mendapat tauliah 
mengajar agama di sesetengah negeri. Anehnya jika kita buka 
kitab al-Umm maka tidak wujud satu patah baris pun yang 
mengajar kita lafaz niat Usholli mahupun Nawaitu. 

Bagi Imam al-Syafie rahimahullah ta’ala niat itu adalah 
perbuatan di dalam hati dan solat itu dimulakan dengan lafaz 
takbir. Di dalam al-Umm beliau berkata: 

Siapa yang pandai membaca takbir, niscaya tidaklah dia 
memulakan solatnya melainkan dengan takbir itu sendiri dan 
takbirnya ialah /Allahu /Akbar. 

Jika selepas solat pula tidak diamalkan zikir beramai- 
ramai dengan suara yang kuat, pengamalnya berkemungkinan 
tinggi akan terus dicop sebagai pengikut ajaran Wahhabi yang 
dianggap oleh sesetengah pihak tidak termasuk dalam kalangan 
Ahl al-Sunnah wa al-Jama’ah. Kita buka sekali lagi kitab al- 
Umm dan lihat apa yang diperkatakan oleh Imam al-Syafie 
rahimahullah ta’ala tentang zikir lepas solat. Menurut beliau: 

Saya (Imam al-Syafie) memandang baik bagi imam dan 
makmum, bahawa berzikir kepada Allah, sesudah keluar (selesai) 
daripada solat. Kedua-duanya menyembunyikan zikir kecuali 
bahawa dia itu adalah seorang imam yang harus orang belajar 
darinya. Allah 'Azza wa jalla\z\dr\ berfirman: 

• • • tp li- tllj Vj • • • 



Maksudnya: 

... dan janganlah engkau menyaringkan bacaan doa 
engkau atau solatmu, juga janganlah engkau perlahankannya. 
[Surah al-Isra': 110] 

Iaitu - Allah sahaja yang Maha Mengetahui ialah doa. 
Tidaklah engkau keraskan, ertinya janganlah engkau tinggikan 
suara. Dan tidak engkau diam sahaja, ertinya sehingga tidak 
dapat engkau dengar sendiri. 

Imam al-Baihaqi rahimahullah ta’ala seterusnya 
memperjelaskan mazhab Syafie dalam kitabnya Sunan al-Kubra: 

Bahawa zikir dan doa sesudah solat harus diperlahankan 
(secara sirr) kecuali jika imam ingin mengajarkan zikir itu 
kepada manusia, maka dikuatkan (secara jahr ) supaya dapat 

dipelajari. Apabila sudah selesai dipelajari dan diketahui, maka 
zikir dan doa itu haruslah diperlahankan (secara sirr semula). 

Sekian pandangan sebenar Imam al-Syafie rahimahullah 
ta’ala tentang zikir selepas solat tetapi malangnya wujud 
sesetengah tokoh di Malaysia ini beranggapan mereka itu lebih 
Syafie daripada Imam al-Syafie rahimahullah ta’ala itu sendiri. 

Mengkritik amalan mengirim bacaan pahala kepada 
arwah seperti ritual tahlil ketika kenduri arwah atau membaca 
al-Qur’an di tepi kubur bukanlah satu tindakan yang bijak di 
Malaysia. Si pengkritik pasti akan dihambur dengan pelbagai 
kata-kata berbentuk celaan dan yang paling popular tentulah 
tuduhan sebagai Wahhabi. Imam al-Nawawi rahimahullah 
ta’ala di dalam Syarah Shahih Muslim telah berkata: 

Adapun bacaan al-Qur'an (yang pahalanya dikirimkan 
kepada simati) maka yang masyhur di dalam mazhab Syafie tidak 
dapat sampai kepada si mati yang dikirim. Sedang dalilnya bagi 
Imam al-Syafie dan pengikut-pengikutny a iaitu firman Allah: 

s s s 4 s r>4 £ 

© L* O'j 



Maksudnya: 

...bahawa sesungguhnya tidak ada (batasan) bagi 
seseorang melainkan (batasan) apa yang diusahakannya. 
[Surah al-Najm: 39] 

Dan sabda Nabi shattattahu 'ataihi wasattam : 



cha iaj 

* < * O "'i* ' 1* ^ " ** " 4 " 

.Al jC-Aj Aljj Aj l j j Aj^jL^ 

Maksudnya: 

Apabila manusia telah meninggal dunia, maka 
terputuslah amal usahanya kecuali tiga hal iaitu sedekah 
jariah, Umu yang dimanfaatkan dan anak shalih (lelaki atau 
perempuan) yang berdoa untuknya. 

Namun kata-kata Imam al-Nawawi rahimahullah ta’ala 
ini bagaikan tiada nilai bagi pembela-pembela mazhab Syafie di 
Malaysia. 

Bagi mereka yang tidak mahu mengerjakan kenduri 
arwah bukan sahaja dinggap menderhaka kepada mazhab Syafie 
bahkan adakalanya mereka dicerca sebagai golongan bakhil. 
Beginilah sikap mereka yang mengaku sebagai pejuang mazhab 
Syafie di Malaysia, sudahlah keluarga arwah sedang bersedih 
dengan pemergian insan yang mereka sayangi, dipaksa pula 
keluarga arwah tersebut untuk menyediakan jamuan makan 
agar perut mereka dapat diisi. Adakah ini benar-benar 
pandangan mazhab Syafie? 

Di dalam kitab Fanatu al-Talibin ada disebut tentang isu 
kenduri arwah menurut mazhab Syafie: 

Apa yang telah menjadi kebiasaan manusia menjemput 
orang menyediakan hidangan makanan oleh keluarga si mati 
adalah bid'ah yang dibenci, termasuklah di dalam hal ini 
berkumpul beramai-ramai di rumah keluarga si mati kerana 
terdapat hadis sahih dari Jabir bin Abdul lah radhiallahu'anh, dia 
berkata: 

(ja *%i\\ Ja! (Jj ^ 1 <a‘j V I 

• •* 

Maksudnya: 

Kami menganggap berkumpul beramai-ramai di rumah 
si mati dan menyiapkan makanan sebagai ratapan. 

Indahnya pandangan mazhab Syafie yang asal berbanding 
dengan pegangan mereka yang mengaku Syafie di Malaysia. 
Masyarakat sekeliling sepatutnya membantu dalam 
menggembirakan keluarga arwah dengan membawa makanan 
kepada mereka. Hujjatul Islam Imam al-Ghazali rahimahullah 
ta’ala di dalam al-Wajiz Fi Fiqhi al-Imam al-Syafie telah 
berkata: Disukai membuat makanan untuk keluarga si mati. Jangan 
pula selepas ini Imam al-Ghazali rahimahullah ta’ala juga 
dikatakan Wahhabi. 

Sekiranya ketika urusan pengkebumian jenazah tidak 
dilakukan amalan talqin, pasti ia akan menjadi topik bualan 
yang hangat di sesebuah kampung kerana ia dianggap telah 
mencemar tradisi orang Melayu yang berteraskan mazhab 
Syafie. Tapi hakikatnya amalan talqin ini tidak pernah tertulis 
di dalam mana-mana kitab Imam al-Syafie rahimahullah ta’ala 
itu sendiri. Hanya sahaja ulama bermazhab Syafie yang 
kemudian menganggap ianya sunat. Dr. Muhammad A. W. al- 
‘Aqil di dalam kitab Manhaj Aqidah Imam al-Syafie, ms. 198 
telah berkata: 

Mengenai Ta/qin, yang popular di kalangan masyarakat 
yang dilakukan setelah penguburan mayat di mana salah seorang 
berdiri di sampingnya untuk mengajari mayat dengan lafaz 
berikut: “Hai Fulan bin Fulan, ingatlah kalimah yang engkau 
pegang sampai masuk ke kubur, iaitu bersaksi bahawa tidak ada 
Illah kecuali /Allah dan Muhammad adalah Rasulullah..." dan 
seterusnya, atau lafaz lain yang semakna (dengannya), maka 

kami tidak mendapatkan keterangan dari Imam al-Syafie 
tentang masalah ini. Kami hanya mendapatkannya dari ulamak 
mutaakhkhirin (yang datang kemudian) dari para pengikut 
mazhab Imam al-Syafie. 

Hiasan-hiasan di kuburan seperti binaan kubah 
terutamanya di kuburan mereka yang di anggap sebagai para 
wali atau peneraju sesebuah tarekat merupakan satu perkara 
yang terima sebagai baik bagi pembela Ahl al-Sunnah wa al- 
Jama’ah di Malaysia. Suasana yang kondusif ini amat 
bersesuaian untuk mereka melakukan ibadah-ibadah tertentu di 
kawasan perkuburan tersebut. 

Yang menghairankan Imam al-Syafie rahimahullah ta’ala 
sendiri tidak pernah menganjurkan ibadah-ibadah seperti 
tawassul, membaca al-Qur’an, tawaf atau menyembelih haiwan 
korban di kawasan perkuburan. Menurut Syeikh al-Islam Ibn 
Taimiyyah rahimahullah ta’ala di dalam Iqtidhaa’ Shirathal 
Mustaqim: 

Daripada (Imam) al-Syafie sendiri tidak terdapat 
perkataan tentang masalah ini, yang demikian ini menunjukkan 
bahwa (baca al-Qur'an di perkuburan) menurut beliau adalah 
bid'ah. 

Tambahan pula Imam al-Syafie rahimahullah ta’ala 
sendiri melarang dinaikkan sebarang binaan di atas kubur. 
Menurut beliau di dalam al-Umm: 

Saya menyukai agar kuburan tidak dibangunkan dan tidak 
pula dikapur kerana perkara ini menyerupai hiasan dan 
kebanggaan sedangkan kuburan bukanlah perhiasan atau 
bangunan yang dibanggakan. Dan saya tidak melihat kuburan 

golongan muhajirin dan ansar (iaitu para sahabat Nabi 
shallallahu 'alaihi wasallam) yang dikapur. 

Imam al-Nawawi rahimahullah ta’ala pula di dalam 
kitab Majmu’ menyatakan: 



Imam al-Syafie dan para sahabatnya mengatakan bahawa 
termasuk hal yang dibenci adalah menembok kuburan, 
menuliskan nama si mati atau yang lainnya dan juga 
membangunkan binaan di atasnya. Ini tiada perbezaan pendapat 
di kalangan kita. Dengan mazhab (pendapat) ini pula Malik, 
Ahmad, Daud dan majoriti ulama telah berfatwa. 

Tetapi pandangan sebegini tidak boleh diajarkan kepada 
umat Islam di Malaysia kerana takut ia boleh mengelirukan 
orang awam walaupun tidak dapat dinafikan ia adalah 
pandangan Imam al-Syafie rahimahullah ta’ala . 

Bacaan Qunut ketika solat Subuh merupakan perkara 
yang diperselisihkan ( khilaf) di kalangan ulamak Ahl al-Sunnah 
wa al-Jama’ah. Sebagaimana yang telah diketahui umum, 
mazhab Hanafi, Maliki dan Hanbali turut tidak mengerjakan 
Qunut Subuh ini. Adakah mereka semua ini Wahhabi? 
Hakikatnya Rasulullah shallallahu 'alaihi wasallam serta para 
sahabatnya radhiallahu’anhum tidak mengerjakan Qunut 
Subuh secara terus-menerus sepanjang hayat mereka melainkan 
jika terjadi sesuatu musibah maka mereka membacakan qunut 
nazilah dalam solat-solat fardhu termasuk solat Subuh. 



Telah berkata Anas bin Malik radhiallahu’anh: 

^aLall tl JU<Lj V AjIc. 

.f J tii jf fji tii ia % 



Maksudnya: 

Bahawasanya Nabi shallallahu 'alaihi wasallam 
itu tidak pernah berqunut dalam solat Subuh kecuali 
untuk mendoakan kebaikan bagi sesuatu kaum 
(muslimin) atau mendoakan kebinasaan sesuatu kaum 
(kafir) (iaitu qunut nazilah - pen). 

Persoalannya, adakah Rasulullah shallallahu 'alaihi 
wasallam dan para sahabatnya juga Wahhabi kerana tidak 
mengerjakan Qunut secara terus-menerus dalam solat Subuh? 
Tentu sekali tuduhan ini lebih melucukan. 

Memadailah dengan beberapa contoh di atas yang 
diketengahkan bukan bertujuan untuk mengeruhkan lagi 
suasana atau mengelirukan sesiapa. Tapi ia sekadar untuk 
mengingatkan kepada sesetengah pihak agar mengkaji terlebih 
dahulu perbezaan pendapat yang wujud di kalangan mazhab- 
mazhab dalam Islam sebelum menuduh seseorang itu terkeluar 
dari kelompok Ahl al-Sunnah wa al-Jama’ah kerana tidak 
berpegang kepada mazhab Syafie. 

Walaupun seseorang itu pernah belajar dipondok 
mahupun lulusan dari Institut Pengajian Tinggi di Timur 
Tengah, ia tidak menjamin bahawa dia telah menguasai semua 
cabang ilmu. Qatadah pernah berkata: 

Barangsiapa yang tidak mengenal ikhtilaf (perbezaan 
pendapat), maka dia belum mencium fikih (ilmu fekah) dengan 
hidungnya. 

Bila kefahaman tentang perbezaan pendapat yang ada 
dalam Islam ini tidak berada di tahap yang memuaskan, maka 
pandangan yang sebenarnya berasal daripada Imam al-Syafie 
rahimahullah ta’ala turut dipolemikkan sebagai Wahhabi. 
Jangan nanti pandangan Imam al-Syafie rahimahullah ta’ala 

terpaksa diketepikan demi untuk menjaga kesinambungan 
mazhab Syafie versi Malaysia sebagai satu-satunya mazhab 
yang boleh diamalkan di negara ini. Sebagai nasihat kepada 
semua hayatilah sebuah riwayat daripada ‘Uthman bin Atha’ 
daripada bapanya, dia berkata: 

Tidak seharusnya seseorang berfatwa kepada manusia 
sebelum dia mengetahui ikhtilaf yang terjadi di kalangan 
manusia (ulamak) kerana jika dia melakukan hal itu, boleh terjadi 
dia menolak ilmu yang sebenarnya lebih thiqah (terpercaya 
kebenarannya) dari ilmu yang dia yakini. 

Berlapang dadalah dalam isu-isu yang terdapat perbezaan 
pendapat di kalangan para ulamak Ahl al-Sunnah wa al- 
Jama’ah. Merenungkan kembali tentang kekeliruan tentang isu 
Wahhabi di Malaysia yang cuba dibangkitkan oleh sesetengah 
pihak dengan niat jahat maka rakan seperjuangan saya Mohd 
Hairi Nonchi serta sahabat-sahabat yang lain bingkas 
mengarang beberapa risalah berkaitan isu ini. 

Artikel-artikel ini kemudian dihimpunkan oleh saudara 
Mohd Hairi Nonchi menjadi sebuah buku dengan tajuk 
Siapakah Pengikut Imam al-Syafie dan Mazhab Syafie 
Yang Sebenar? Objektif utama buku ini adalah untuk 
meluruskan kembali kekeliruan yang cuba ditimbulkan oleh 
mereka yang berniat jahat terhadap golongan yang mereka 
gelarkan sebagai Wahhabi. 

Saya rasa berbesar hati di atas kesudian saudara Mohd 
Hairi Nonchi menjemput saya memberi sepatah dua kata-kata 
aluan sempena penerbitan edisi kedua buku beliau ini. Saya 
secara peribadi amat mengkagumi kegigihan penulis. Walaupun 
masih berstatus pelajar di Universiti Malaysia Sabah (UMS) 
yang pasti sibuk dengan pengajian beliau untuk mendapat 

segulung ijazah, tetapi beliau masih mampu untuk menyusun 
buku yang penuh manfaat ini demi untuk memperjelaskan 
kebenaran. 

Semoga buku ini mencapai objektifnya serta 
mendatangkan manfaat kepada sesiapa yang membacanya serta 
dapat menjadikan kita insan yang bersungguh-sungguh dalam 
mengamalkan sunnah-sunnah Nabi shallallahu 'alaihi wasallam 
dalam segala perkara. Semoga amalan yang baik dan ilmu yang 
berfaedah ini diterima oleh Allah Subhanahu wa Ta'ala. 



Abu Iqbal Mohd Yaakub Bin Mohd Yunus 
www.al-fikrah.net 

MUKADIMAH 



— 4 

kfallj A^JJLJj ^O^AjlJjudjj 4 jjJcLaUj 0 Aa^. j k)J Aa^JI ^jl 
(JLja-j Al (JjJaA Va kfal aA^J ^yo ? lj]LaC.I «AjIAloj liaiajl 

(jl ^ joUj <1 iAL^jjAV oA^.j kfal VI AJI V (jl ^ joUj .a! <_£aU Va 

.aIjjojjj aAjc- IAa^. ^ 



Dengan nama Allah yang Maha Pengasih lagi Maha 
Penyayang. Segala puji bagi Allah, kami memuji-Nya dan kami 
memohon pertolongan-Nya dan kami memohon keampunan-Nya, 
dan kami berlindung kepada Allah dari keburukan diri kami dan 
dari keburukan perbuatan kami. Sesiapa yang diberi petunjuk 
oleh Allah maka tiadalah kesesatan baginya dan sesiapa yang 
disesatkan oleh Allah maka tiadalah petunjuk baginya. Kami 
bersaksi bahawa tiada tuhan kecuali Allah yang Maha Esa, tiada 
sekutu bagi-Nya dan kami bersaksi bahawa Muhammad adalah 
hamba-Nya dan Rasul-Nya. 

Firman Allah Subhanahu wa Ta’ala : 

pJo !j V j (J jj? Vj Laj Jp- 4JJ I I jAj I I J^a I 'f. ^aJ I 





Maksudnya: 

Wahai orang-orang yang beriman, bertakwalah 
kepada Allah sebenar-benar takwa kepada-Nya; dan 
janganlah sekali-kali kamu mati melainkan dalam 
keadaan beragama Islam. [Surah ali-‘Imran : 102] 

Firman Allah Subhanahu wa Ta’ala : 

0 llij J^SClIt b^l bj 



Maksudnya: 

Wahai sekalian manusia, bertakwalah kepada 
Tuhan-mu yang telah menciptakan kamu dari seorang 
diri, dan dari padanya Allah menciptakan isterinya. Dan 
dari pada keduanya Allah memperkembang biakkan laki- 
laki dan perempuan yang banyak. Dan bertakwalah 
kepada Allah yang dengan (mempergunakan) nama-Nya 
kamu saling meminta satu sama lain, dan (peliharalah) 
hubungan silaturrahim. Sesungguhnya Allah selalu 
menjaga dan mengawasi kamu. [Surah al-Nisa’ : 1] 



jj X ^ / z' 8 ^ ^ S 'C ^ 0 As? 'f ® y. s S S 

7X-LyO J ^ IjJ 4^3 1 l^£j I I £ Al ^ llJ 



^ ^ ^ ^ ^ — ' — ' jj j| y 'C ^ jj ^ ^ 9 ^ 

1 ^ -L c - Ij^i jli juLs j IJ Lul ^Lj iLL jji LSJ yjjto j I 



Maksudnya: 

Wahai orang-orang yang beriman, bertakwalah 
kamu kepada Allah dan katakanlah perkataan yang 
benar, nescaya Allah memperbaiki bagimu amalan- 
amalanmu dan mengampuni bagimu dosa-dosamu, dan 
barangsiapa mentaati Allah dan Rasul-Nya, maka 
sesungguhnya ia telah mendapat kemenangan yang besar. 
[Surah al-Ahzab : 70-71] 

Sabda Rasulullah shallallahu ‘alaihi wasallam : 



t ' 9 

Aa^ ^ 

Maksudnya: 

Sesungguhnya perkataan yang paling benar adalah 
kitabullah. Sebaik-baik petunjuk adalah petunjuk 
Muhammad shallallahu ‘alaihi wasallam. Sedangkan 
seburuk-buruk perkara adalah yang diada-adakan 
(dalam urusan agama) dan semua yang diada-adakan 
adalah bid’ah. Semua yang bid’ah adalah sesat dan 
semua yang sesat tempat kembalinya adalah neraka . 1 

Salah seorang “tokoh ulamak Melayu” semasa, 
Muhammad Uthman El-Muhammady telah menulis di dalam 
salah satu risalahnya yang berjudul Usah Terpesona Tajdid 
Segera Wahabi (. Berita Minggu, Ahad, 20 Disember 2009, ms. 30): 

Golongan ini, akibatnya senang menghukum kafir sesama 
Muslim; tauhid hasil tajdid segera mereka juga membawa 
kepada timbulnya kepercayaan mujassimah terhadap Allah walau 
bagaimana kuatnya mereka menolak hal ini dan akibatnya timbul 
kekacauan dalam masyarakat. 

Tajdid mereka juga lahir dalam bentuk menghukum 
bidaah terhadap amalan Muslimin seperti talkin, qunut Subuh, 
berdoa beramai-ramai, membaca Yasin malam Jumaat, 
mengadakan majlis Maulud Nabi, membaca berzanji, mengadakan 



Hadis riwayat al-Nasa’i dalam Sunan al-Nasa’i (no.1560). 

kenduri arwah, tahlil, berzikir beramai-ramai, mengaji Sifat 20 
dan seterusnya ditolak terus, tidak ada bid'ah yang baik. 

Sebelum ini tidak ada tajdid bermula dengan 
pembicaraan mengenai talkin, qunut, berzanji dan yang 
sepertinya kerana itu semua perkara ranting dalam hukum dan 
amalan. Sikap mereka berhubung hal itu berlawanan dengan arus 
perdana /Ahli Sunnah. Itu semua dianggap bidaah yang mesti 
ditolak sebagai akibat yang timbul daripada sikap mereka 
memahami bidaah hanya satu jenis yang mesti ditolak. 

Timbul tajdid melarang orang daripada mengikut mazhab 
fiqh kononnya seperti menyembah ulama. Ia lahir daripada sikap 
mereka menyuruh orang membuat keputusan sendiri daripada al- 
Quran dan sunnah. Kata mereka senang saja seperti yang 
terkandung dalam kitab golongan ini Hal al-Muslim Mulzam 
Bittiba' Madhhabin Mu'ayyanin min Madhahib al-Arbaah oleh al- 
Khojandi al-Ma'sumi, yang dipertahankan oleh al-/Albani. 

Berhubung dengan sikap sedemikian timbul perbuatan 
menghukum mereka yang sembahyang mengikut imam mazhab 
bukan melakukan sembahyang Nabi. Sembahyang nabi ada dalam 
huraian golongan mereka seperti yang dalam buku So/atun-Nabi 
oleh al-/Albani. 

Setelah membaca kenyataan di atas, terus terlintas dalam 
fikiran penulis beberapa persoalan di mana ianya dapat penulis 
simpulkan sebagai berikut: 

1) Benarkah golongan yang digelar sebagai Wahhabi ini 
berpegang kepada akidah al-Mujassimah iaitu satu 
fahaman yang menganggap Allah Subhanahu wa Ta’ala 
sebagai Tuhan yang memiliki anggota berjasmani 



24 





sekaligus terkeluar daripada akidah yang dipegangi oleh 
Ahl al-Sunnah wa al-Jama’ahP. 

2) Benarkah Wahhabi menganggap amalan kenduri arwah, 
berzikir dan berdoa secara berjamaah (beramai-ramai), 
men talqin mayat di kuburan, mengkhususkan bacaan 
surah Yasin pada malam Jumaat, mengadakan majlis 
maulud Nabi, membaca berzanji 2 dan lain-lain amalan 
yang dimasyhurkan sebagai ajaran Imam al-Syafie dan 
mazhab Syafie di negara ini sebagai perbuatan bid’ah 
yang ditegah di sisi agama? 

3) Jika benar amalan-amalan ‘masyhur’ tersebut sebagai 
suatu perbuatan bid’ah yang ditegah di dalam agama, 
maka apakah dalil dan hujah golongan Wahhabi dalam 
menjustifikasikan dakwaan mereka itu? Sebaliknya, jika 
amalan-amalan yang dianggap sebagai bid’ah oleh 
Wahhabi itu termasuk dalam perkara yang disyariatkan 
oleh agama, maka apakah pula hujah dan dalil bagi pihak 
yang mendukung dakwaan yang membolehkannya? 



2 Perbincangan mengenai hukum mengadakan majlis maulud Nabi dan 

amalan membaca berzanji tidak akan dikemukakan di dalam buku ini. 
Sebagai alternatif penulis mengesyorkan kepada para pembaca yang budiman 
sekalian untuk merujuk salah satu daripada sumber-sumber berikut: 

1) Al-Bida' Al-Hauliyyah karya Syeikh ‘Abdullah bin ‘Abdul Aziz At- 
Tuwaijiriy; dalam edisi terjemahan bahasa Indonesia di atas judul 
Ritual Bid'ah Dalam Setahun, terbitan Darul Falah, Jakarta. 

2) Kebatilan Dan Kemungkaran Berzanji Dan Perayaan Maulid Nabi 
karya Ustaz Rasul Dahri, terbitan Perniagaan Jahabersa, Johor 
Bahru. 

3) Studi Kritis Perayaan Maulid Nabi karya Abu Muawiah Hammad bin 
Amir al-Makassari, terbitan Al-Maktabah Al-Atsariyyah, Bogor. 

4) Benarkah perkara-perkara yang dianggap sebagai bid’ah 
oleh Wahhabi itu tidak pernah dibincangkan oleh mana- 
mana ulamak muktabar Ahl al-Sunnah wa al-Jama’ah 
sebelum ini termasuk Imam al-Syafie rahimahullah 
sendiri dan para ulamak bermazhab Syafie lainnya? 

5) Benarkah Wahhabi ini terkenal dengan sikap mereka 
yang amat rakus dalam menghukum kafir umat Islam 
secara membuta tuli? 3 

6) Kenapakah Wahhabi menolak konsep ‘bid’ah yang baik di 
dalam agama’? Apakah kewujudan konsep bid’ah yang 
baik — atau dalam perkataan lain disebut sebagai bid’ah 
hasanah — di dalam agama tidak pernah diizinkan oleh 
ajaran Islam? Bagaimanakah pula pandangan ulamak 
muktabar terhadap persoalan ini, khususnya Imam al- 
Syafie rahimahullah yang sering dijadikan sandaran oleh 
sesetengah pihak dalam mendukung kewujudan konsep 
bid’ah hasanah di dalam urusan agama? 

7) Benarkah Wahhabi melarang keras umat Islam daripada 
beriltizam dengan mana-mana ajaran mazhab yang ada 
lalu memaksa mereka untuk melakukan ijtihad sendiri 
dalam mengeluarkan sesuatu hukum daripada al-Qur’an 
dan al-Sunnah? 

8) Apakah Wahhabi ini menganggap setiap umat Islam yang 
mengikuti satu-satu ajaran imam mazhab sebagai 
‘penyembah’ kepada ulamak berkenaan? 



3 Persoalan ini telah pun dijawab oleh sahabat penulis, saudara Mohd 

Yaakub Mohd Yunus menerusi salah sebuah risalah beliau yang berjudul 
Wahabi Gemar Menghukum ?, dimuatkan di dalam buku Fahaman Wahabi 
Menular: Satu Analisis Terhadap Dakwaan Yang Ditimbulkan Oleh Akhbar 
Utusan Malaysia (Perniagaan Jahabersa, Johor Bahru, 2006). 

9) Sejauh manakah benarnya dakwaan sesetengah pihak 
yang mengatakan bahawa Wahhabi adalah satu-satunya 
aliran yang menjadi punca utama kepada tercetusnya 
perpecahan dalam kalangan umat Islam? 

10) Benarkah Wahhabi menolak ajaran para imam mazhab 
berhubung dengan tata cara mengerjakan ibadah solat 
dan hanya mewajibkan umat Islam mengikuti ajaran 
Syeikh Muhammad Nashiruddin al-Albani rahimahullah 
sebagaimana yang termaktub di dalam kitabnya yang 
terkenal, Shifatu Shalatin an-Nabiyyi Shallallahu ‘Alaihi 
wa Sallama min at-Takbiiri ilaa at-Tasliimi Ka-annaka 
TaraahaP. Persoalan seterusnya, apakah benar segala 
maklumat yang terkandung di dalam buku Syeikh 
Muhammad Nashiruddin al-Albani rahimahullah tersebut 
hanyalah berupa huraian beliau semata-mata, bukannya 
bersumberkan daripada ajaran al-Qur’an dan al-Sunnah 
Rasulullah shallallahu ‘alaihi wasallam yang sahih serta 
pandangan daripada para imam mazhab Ahl al-Sunnah 
wa al-Jama’ahPP 



4 Fitnah Muhammad Uthman El-Muhammadi ini tidak akan dilayan 

kerana sesiapa sahaja yang meneliti tulisan Syeikh Muhammad Nashiruddin 
al-Albani rahimahullah di atas akan mendapati bahawa segala huraian 
beliau ke atas buku tersebut sememangnya adalah bersumberkan daripada 
tunjuk ajar al-Qur’an dan al-Sunnah Rasulullah shallallahu ‘alaihi wasallam 
yang sahih serta pandangan daripada para ulamak muktabar Ahl al-Sunnah 
wa al-Jama’ah. 

Penulis menyarankan kepada para pembaca yang budiman sekalian 
agar dapat meneliti sendiri buku Syeikh Muhammad Nashiruddin al-Albani 
rahimahullah tersebut yang kini telah pun berada di pasaran tempatan 
dalam edisi terjemahan bahasa Melayu dan Indonesia. Antaranya ialah 
terjemahan oleh saudara Abu Zakaria al-Atsari di atas judul Sifat Shalat 
Nabi (3 jilid), terbitan Garya Ilmu, Jakarta Timur. 

